|  |  |  |
| --- | --- | --- |
| **Škola: Osnovna škola „Đuro Pilar“, Slavonski Brod** | | **Nadnevak: 3. i 10. veljače 2021. god.** |
| **Učiteljica: Senka Jelić** | | **Redni broj sata: 18. i 19.** |
| **Nastavni predmet:** Likovna kultura | | **Razred: 3. a** |
| **Nastavno područje:** Prostorno oblikovanje-modeliranje i građenje  Oblikovanje na plohi-slikanje | | |
| **Nastavna tema/jedinica:** Površina-plastička tekstura, slikarska tekstura**, Maska** | | |
| **Cilj :** Osposobiti učenike za izražavanje plastičke teksture (glatke: sjajne i mat, hrapave: raspucane, sitno-zrnaste, krupno-zrnaste, naborane, igličaste…) i primjenu različitih slikarskih tekstura (boje, poteza i mrlja). | | |
| **Likovni problem:**  plastička tekstura i površina, kontrast, slikarska tekstura | | |
| **Tip sata** : a) obrada **b) ponavljanje i vježbanje** c) provjeravanje | | |
| **Način rada**: prema promatranju i nakon promatranja | | |
| **Likovna tehnika i likovno-tehničko sredstvo:** kaširani papir, tempere, tkanine, krzna i sl. | | |
| **Motiv kao poticaj:** vizualni-tradicionalne maske u Hrvatskoj, reprodukcija umjetničkoga djela (Michelangelo Bounarroti, Pobunjeni rob, 1513.-1516. i Vincent van Gogh, Dvanaest suncokreta u vazi, ulje na platnu, 1888.) | | |
| **Metode poučavanja**: metoda razgovora, metoda usmenog izlaganja, analitičko promatranje, metoda demonstracije, kombiniranje, građenje | **Nastavni oblici rada**: frontalni rad i individualni rad | |
| **Nastavni sredstva i pomagala:** projektor, računalo, predmeti različitih površina: kamen, četka, spužva…, fotografije tradicionalnih maski Hrvatske, reprodukcija umjetničkoga djela (Michelangelo Bounarroti, Pobunjeni rob (1513.-1516.) i Vincent van Gogh, Dvanaest suncokreta u vazi, ulje na  platnu, 1888.) i semafor emotikona na zidu učionice | | |
| **Domene:**  A: Stvaralaštvo i produktivnost  B: Doživljaj i kritički stav  C: Umjetnost u kontekstu | | |
| **Odgojno-obrazovni ishodi:**  OŠ LK A.3.1. Učenik likovnim i vizualnim izražavanjem interpretira različite sadržaje  OŠ LK A.3.2. Učenik demonstrira fine motoričke vještine upotrebom različitih likovnih materijala i postupaka u vlastitom likovnom izražavanju.  OŠ LK B.3.2. Učenik uspoređuje svoj likovni ili vizualni rad i radove drugih učenika te opisuje vlastiti doživljaj stvaranja.  OŠ LK C.3.2. Učenik povezuje umjetničko djelo s iskustvima iz svakodnevnog života te društvenim kontekstom. | | |
| **Razrada ishoda:**  OŠ LK A.3.1. Učenik likovnim i vizualnim izražavanjem interpretira različite sadržaje:  -učenik u stvaralačkom procesu i izražavanju koristi likovni jezik (obvezni pojmovi likovnog jezika i oni za koje učitelj smatra da mu mogu pomoći pri realizaciji ideje u određenom zadatku).  OŠ LK A.3.2. Učenik demonstrira fine motoričke vještine upotrebom različitih likovnih materijala i postupaka u vlastitom likovnom izražavanju:  -učenik istražuje likovne materijale i postupke u svrhu izrade likovnog uratka  -uočava i izražava osobitosti likovnih materijala i postupaka pri njihovoj upotrebi.  OŠ LK B.3.2. Učenik uspoređuje svoj likovni ili vizualni rad i radove drugih učenika te opisuje vlastiti doživljaj stvaranja:  -učenik opisuje i uspoređuje likovne ili vizualne radove prema kriterijima: likovnog jezika, likovnih materijala, tehnika i/ili vizualnih medija, prikaza motiva te originalnosti i uloženog truda  -učenik prepoznaje razinu osobnog zadovoljstva u stvaralačkom procesu.  OŠ LK C.3.2. Učenik povezuje umjetničko djelo s iskustvima iz svakodnevnog života te društvenim kontekstom:  -učenik opisuje djela kulturne i tradicijske baštine svog kraja te nalazi poveznice s društvenim kontekstom u kojem su nastala (način života, običaji). | | |
| **Međupredmetne teme/očekivanja:**  osr A.2.3. Razvija osobne potencijale.  uku A.2.4. Učenik razlikuje činjenice od mišljenja i sposoban je usporediti različite ideje.  goo C.2.4. Promiče razvoj školske kulture i demokratizaciju škole.  uku B.2.4. Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak. | | |
| **Međupredmetna povezanost:**  Hrvatski jezik:  A-Hrvatski jezik i komunikacija (OŠ HJ A.3.1. Učenik razgovara i govori tekstove jednostavne strukture.)  C-Kultura i mediji ( OŠ HJ C.3.1. Učenik pronalazi podatke koristeći se različitim izvorima primjerenima dobi učenika, OŠ HJ C.3.3. Učenik razlikuje kulturne događaje koje posjećuje i iskazuje svoje mišljenje o njima.) | | |
| **Vrednovanje:**  Vrednovanje kao učenje: učenik izražava osobno zadovoljstvo stvaralačkim procesom i likovnim  radom dodirujući semafor emotikona na zidu učionice  Vrednovanje za učenje: promatranje i praćenje tijekom rada-davanje brzih povratnih informacija učenicima tijekom procesa izrade likovnog rada postavljanjem usmjeravajućih pitanja učenicima te odgovaranjem na njihova pitanja (uočavanje i opisivanje likovnog sadržaja, učenikova vještina pri korištenju odabrane likovne tehnike) | | |
| **Literatura:**  Kurikulum za nastavni predmet Likovna kultura za osnovne škole u Republici Hrvatskoj  https://narodne-novine.nn.hr/clanci/sluzbeni/2019\_01\_7\_151.html  Grgurić, N., Jakubin, M. 1999. Vizualno–likovni odgoj i obrazovanje, Zagreb, Educa  Jakubin, M. 1990. Likovni jezik i likovne tehnike, Zagreb, Educa  <https://youtu.be/y1rQPnfEZl8> | | |


|  |
| --- |
| PLAN PLOČE |
| **Karneval-Maska**  **TRADICIJA=OBIČAJ**  **KERNEVAL-poklade, mesopust, fašnik, fašenk… (od riječi "klasti" =prerušavati se)**  **Plastička tekstura=izgled površine:** glatke: sjajne i mat  hrapave: raspucane, sitno-zrnaste, krupno-zrnaste, naborane,  igličaste…  Kontrast=suprotnost  **Slikarska tekstura=način oslikavanja** (glatko, hrapavo, gusto, rijetko) bojom, potezima i mrljama      Michelangelo Bounarroti, Vincent van Gogh,  Pobunjeni rob (1513.-1516.) Dvanaest suncokreta u vazi,  ulje na platnu, 1888. |

|  |
| --- |
| **TIJEK NASTAVNOG SATA** |
| **PRIPREMA** |
| Upute za rad: Razgovor o etepama aktivnosti u kojima naglašavamo potrebu suradnje roditelja i škole  Učenicima objašnjavam način rada u izradi kernevalske maske te im dajem dodatne upute za rad. Sav radni materijal učenici su, prema prethodnom dogovoru, donijeli na nastavni sat. Dio rada obavit će kod kuće uz suradnju s roditeljima te će im proslijediti Upute za rad i suradnju.  **Poštovani roditelji,**  molimo Vas da se pridružite našoj likovnoj radionici (**IZRADA TRADICIONALNIH MASKI**) za Maskenbal. Radionica bi se odvijala kroz tri etape: izrada maski od kaširanog papira, bojanje maski (u školi) i završno oblikovanje maski (kod kuće).  Upute za rad:  1. izraditi masku od kaširanog papira-natapanje komadića papira u srednje gustu smjesu brašna i vode (lijepiti ga na napuhani balon veličine glave djeteta)  2. bojanje izrađenih oblika  3. MOLBA ZA DALJNJU SURADNJU S VAMA: prema viđenom predlošku, završiti masku dodajući joj ostale dijelove (kosa, kapa i ostali detalji).  **Hvala Vam na suradnji!**  Učiteljica Senka  Aktivnost: Priprema likovno-tehničkog sredstva  Pripremamo potrebni radni materijal i pribor: veliki balon (jedan za svakog učenika), novinski papir za kaširanje, papir različitih tekstura, unaprijed napravljenu smjesu za kaširanje (brašno i voda), debeli kist, dovoljno veliku kutiju koja će biti stalak za likovni rad (2. nastavni sat-tempere boje) |
| **MOTIVACIJA** |
| Aktivnost: Razgovor o maškarama i običajima svog kraja  S učenicima razgovaram o nadolazećim danima maškara. Iznose svoja mišljenja i iskustva vezana za te dane (kako ih obilježavaju i kako se pripremaju za njih). Uočavaju različitosti u izgledu maski te ih povezuju sa običajima i značenjima običaja (tjeranje zla-strašne maske, željom da postanu nešto što u stvarnosti ne mogu biti…). Uočavaju različitosti u nazivu tih dana te ih povezuju s različitim područjima Hrvatske (svaki kraj Hrvatske ima svoje običaje): poklade, mesopust, karneval, fašnik, fašenk… Gledaju video-primjer oblika tradicionalnih maski (hrvatske tradicionalne maske zvane "Zvončari"-one su na popisu zaštićene kulturne) <https://youtu.be/y1rQPnfEZl8>  Učenici uočavaju različitost oblika i boja maski. Opisuju različite oblike i izglede maski.  Aktivnost: Razgovor o različitosti površina  Površina je vanjski izgled nekoga tijela. Promotrimo oko sebe. Kakve površine uočavamo? Na sat smo donijeli predmete različitih površina: kamen, četku, spužvu... Neke su glatke, neke hrapave, grube, bodljikave, sjajne itd. Upućujemo učenike da dodirnu površine tih predmeta i opišu ih. Poigrajmo se. Jedan učenik zatvara oči, a drugi bira jedan predmet koji će učenik zatvorenih očiju pokušati prepoznati. Koje su od ovih površina suprotne jedna drugoj, odnosno koje su u kontrastu? Hrapava je površina suprotna glatkoj površini. Hrapavo-glatko jest kontrast.  Učenici uočavaju različitost površina maski. Opisuju kakvih su oblika? Kakva im je površina? Negdje je glatka, a negdje je hrapava. |
| Aktivnost: Davanje uputa za izradu maske (bojanje maske-2. nastavni sat)  Prvo ćemo novinskim papirom i smjesom brašna i vode napraviti oblik maske, zatim ćemo dodati još jedan sloj papira različitih tekstura da prikažemo različite površine. Hrapavu površinu možemo izraziti i dodavanjem debljega sloja papira na tome dijelu, odnosno laganim gužvanjem papira na pojedinim dijelovima tako da dobijemo izdignute dijelove.  Nakon sušenja maski slijedi bojanje. Uočavaju različitosti boja maski i način njihova bojanja (rjeđe nanesena boja, gusta boja, bojanje mrljama, potezima…, uočavaju različitost slikarskih tekstura). |
| **NAJAVA** |
| **Najavljujem cilj rada (dva školska sata): Danas ćemo kaširanjem oblikovati tradicionalnu masku Hrvatske na način da prikažemo njezinu površinu i kontrast površina te bojanjem različite slikarske teksture bojanjem (2. nastavni sat-nakon sušenja maske).**  Učenici ponavljaju zadatak. |
| **REALIZACIJA ZADATKA** |
| Aktivnost: Oblikovanje maske (bojanje maske-2. nastavni sat)  Učenici samostalno rade uz nadgledanje. Pomažemo im u tehničkoj izvedbi. Pritom, po potrebi, razgovaram s učenicima: Kako se kašira? Kako ćete prikazati površinu? Kako ćete prikazati različite slikarske teksture nanošenjem boja različitih gustoće potezima i mrljama? (2. nastavni sat) |
| **ZAVRŠNI DIO SATA** |
| Aktivnost: Analiza i vrednovanje likovnog procesa i učeničkih radova  Učenici postavljaju svoje radove na izložbeni stol. Prikazujem im reprodukciju umjetničkoga djela (Michelangelo Bounarroti, Pobunjeni rob (1513.-1516.) te im dajem osnovne informacije o umjetničkom djelu i autoru. Analiziramo: Što je bio zadatak i jesu li ga svi ostvarili? Uočavamo li na kojemu radu pogrešan način rada likovno-tehničkim sredstvom? Uočavamo li koji rad različite izvedbe? Tko je na poseban način izrazio površinu? Tko ima jasno izražen kontrast površina? Prema reprodukciji umjetničkoga djela analiziraju različitosti površina i pokazuju gdje su na njoj različite površine najizražajnije. Imenuju različite površine i uspoređuju isto sa svojim radovima te pokazuju i dodiruju imenovane površine svog rada. (2. nastani sat: Vincent van Gogh, Dvanaest suncokreta u vazi, ulje na platnu, 1888., analiziramo: U kojemu radu uočavamo najveći broj raznovrsnih slikarskih struktura? Kako je to učenik postigao? Prema reprodukciji umjetničkoga djela analiziraju različitosti slikarskih tekstura i pokazuju gdje su na njoj različite teksture najizražajnije, pokazuju ih i dodiruju.)  Aktivnost: Samostalno procjenjivanje svog rada  Učenik izražava osobno zadovoljstvo stvaralačkim procesom i likovnim radom dodirujući semafor emotikona na zidu učionice.  (Ako je učenički rad neuspješan, analizira: Što je uzrok? Kako to mogu promijeniti ili izbjeći sljedeći put?) |

|  |  |
| --- | --- |
| Prilagodba za rad učeniku s teškoćama: | -prilagodba postavljenih zadataka  -prilagodba složenosti zadatka (složenije upute davati u manjim koracima)  -prilagodba pribora i materijala za nastavni rad  -vremenska prilagodba za izvršavanje zadataka (dati dovoljno vremena da učenik riješi zadatak)  -pomoć asistenta u nastavi  -češće stanke tijekom rada  -privlačenje pozornosti prije davanja uputa |
| Prijedlog za rad darovitih učenika (koji žele više): | -organizatori su pri pomaganju učenicima kojima je potrebna pomoć u radu, pomažu drugima |

**Radni prilozi:**

Semafor vrednovanja:

****

Učenički radovi: